stanford-oval/wikipedia huggingface dataset:
Štokmanin kaasukenttä

Štokmanin kaasukentän sijainti
Štokmanin kaasukenttä (ven. Штокмановское газовое месторождение, Štokmanovskoje gazovoje mestoroždenije) on maailman suurin tunnettu merialueella sijaitseva maakaasukenttä. Se sijaitsee Barentsinmerellä, noin 600 km Murmanskista koilliseen. Sen on arvioitu sisältävän noin 3,8 biljoonaa kuutiometriä kaasua ja 37 miljoonaa tonnia kaasukondensaattia. Kentän laajuus on 1 400 neliökilometriä ja meren syvyys alueella 320–340 m.
Kaasukenttä löydettiin 1988. Sen suunniteltua käyttöönottoa pidetään yhtenä vaativimmista offshore-rakennushankkeista mitä kuunaan on kaavailtu. Kenttä sijaitsee kaukana mantereesta ja sääolot ovat haastavat. Hyödyntämisoikeudet kenttään ovat Gazpromin kokonaan hallitsemalla Sevmorneftegaz-yhtiöllä. Päätöstä siitä, mitkä yhtiöt pääsevät mukaan kenttää rakentamaan, lykättiin useaan otteeseen. Syksyllä 2006 kaikki loppusuoralle päässeet ulkomaiset partneriehdokkaat hylättiin ja ilmoitettiin, että Gazprom vastaa projektista yksin. Se on sopinut yhteistyöstä Murmanskin aluehallinnon ja Venäjän merivoimien  kanssa. Helmikuussa 2008 kuitenkin perustettiin kenttää rakentamaan Sveitsiin rekisteröity yhteisyritys Shtokman Development AG, josta Gazpromilla on 51 %, ranskalaisella Totalilla 25 % ja Norjan StatoilHydrolla 24 %.
Rakentajat arvioivat vuonna 2008, että kaasun toimitukset kaasuputkia pitkin voidaan aloittaa vuonna 2013 ja nesteytetyn maakaasun (LNG) toimitukset 2014. Kentän lopulliseksi vuosituotannoksi on kaavailtu noin 70 miljardia kuutiometriä kaasua ja 600 000 tonnia kaasukondensaattia. Alkuvaiheessa tuotanto olisi kolmannes tästä.
Tuotanto- ja siirtolinjaan on suunniteltu liikuteltavia porausalustoja, joita voitaisiin siirtää vaikeiden sääolojen takia, kentältä mantereelle Teriberkan kylään johtavaa kaasuputkea sekä kylään rakennettavaa nesteytetyn maakaasun jalostuslaitosta, josta kaasua laivattaisiin Amerikkaan. Teriberkasta rakennettaisiin myös maaputki Kuolan niemimaan ja Karjalan tasavallan halki Pietarin lähelle Olhavaan, josta kaasua johdettaisiin edelleen Viipurin kautta ja Itämeren Nord Stream -putkea pitkin Saksaan.
Kaasukenttä sai nimensä sen löytäneen tutkimusalus Professor Štokmanin mukaan, joka puolestaan on nimetty neuvostoliittolaisen meritieteilijän Vladimir Štokmanin (1909–1968) mukaan.
Aiheesta muualla

Gazprom: Shtokman rakennetaan halvasta öljystä huolimatta Tekniikka ja Talous 10.12.2008
Östanlidin tuberkuloosiparantola

Östanlidin tuberkuloosiparantola vuonna 2021
Östanlidin tuberkuloosiparantola oli Pietarsaaressa 1941–1970 toiminut tuberkuloosiparantola. Vuonna 1907 tohtori Woldemar Backmanin tekemän tilastotutkimuksen mukaan hieman yli neljänneksellä Pietarsaaressa 1881–1906 kuolleista oli kuolinsyynä tuberkuloosi. Vuonna 1932 astui voimaan laki tuberkuloosiparantoloiden valtionavusta.
Historia

Östanlidin tuberkuloosiparantolan taustalla oli ruotsinkielisen Pohjanmaan kuntien yhteinen mielisiraala. Vuonna Svenska Österbottens distriktssinnessjukhusin valtuusto keskusteli mahdollisuudesta perustaa tuberkuloosiparantola. Joulukuun lopulla 1927 valtuusto hyväksyi laajan mietinnön kustannusarvioineen.
Kiistaa parantolan sijoituspaikasta, sekä taloudellinen lama hidastivat rakennushankkeen etenemistä. Rakennushanke käynnistyi uudelleen syksyllä 1936 kuntapäivillä Vaasassa. Keväällä 1938 kuntainliiton edustajakokouksessa äänestettiin parantolan rakentamisesta Pietarsaareen. Parantola rakennettiin Itälän kaupunginosaan Malmin sairaalan kaakkoispuolelle.
Parantolan hallinnointia varten muodostettiin kesällä 1938 kuntainliitto Svenska Österbottens distriktstuberkulossjukhus kommunalförbund. Arkkitehti Ragnar Wessmanin suunnitteleman funktionalistisen rakennuksen piirrustukset hyväksyttiin elokuussa 1938. Sairaalaan tuli neljä salia, johon kuhunkin mahtui 40 vuodetta. Erityispaikat mukaan lukien hoitopaikkoja oli 163. Rakentaminen aloitettiin heti, mutta sota viivästytti valmistumista muutamalla kuukaudella. Parantola alkoi ottamaan vastaan potilaita tammikuussa 1941.
Rakennuskantaan kuului päärakennuksen lisäksi muun muassa toimisto ja alilääkärien asuinrakennus, hoitajien asuintilat, asunto naimisissa olevalle henkilökunnalle, talousrakennuksia ja kappeli. Alueen rakennuskantaa täydennetiin 1940-luvulla ylilääkärin asunnolla ja apulaislääkärien asuinrakennuksella.
Pian jatkosodan alkamisen jälkeen parantola tyhjennettiin ja varustettiin sotasairaalaksi. Yksi osasto jäi tuberkuloosipotilaiden käyttöön. Potilaita sotasairaalassa oli heinäkuusta 1941 marraskuuhun 1944. Potilaspaikkoja lisättiin vuonna 1945.
Vuonna 1970 Östanlidin parantolan kuntainliitto yhdistettiin Vaasan keskussairaalaan. Pian sen jälkeen keuhkosairauksien hoitoa ryhdyttiin siirtämään Vaasan keskussairaalaan. 1970-luvulla enenevissä määrin Östanlidin paikoista alettiin käyttämään pitkäaikaissairaiden hoitoon. Tilojen käydessä epätarkoituksenmukaisiksi, toteutettiin sairaalassa peruskorjaus vuonna 1972. Vuonna 1979 sairaalassa aloitettiin kuntoutustoiminnan kokeilu. Hoitopaikkoja käytettiin keskussairaalan sisätautien, kirurgian, ja neurologian osastojen potilaiden kuntoutukseen.
Joulukuussa 1981 aloitti toimintansa Itäinen sairaskoti, joka toimi Koivurinteen vanhainkodin osastona. Itäisen sairaskodin toiminta Östanlidissä päättyi 2003, jolloin potilaat siirrettiin Aurinkorinteeseen.
Sairaalaa korjattiin vuosina 1986–1989. Vuonna 2003 Samfundet Folkhälsan i Finland osti Östanlidin sairaalan. Päärakennusta korjattiin 2003–2008.
Zheng Zhi

| 0 | 1 | 2 | 3 |
| --- | --- | --- | --- |
 Zheng Zhi kentällä vuonna 2010.
Henkilötiedot
Koko nimi: Zheng Zhi
Syntymäaika: 20. elokuuta 1980 (ikä 44)
Syntymäpaikka:  Shenyang, Liaoning, Kiina
Pelipaikka: keskikenttäpelaaja
Pituus: 180 senttimetriä
Seura
Seura:  Guangzhou Evergrande
Pelinumero: 10
Junioriseurat
1999–2000:  Liaoning Chuangye
Seurat
| Vuodet | Seura | O | (M) |
| 2001–2004 |  Shenzhen Ruby | 77 | (14) |
| 2005–2007 |  Shandong Luneng | 44 | (31) |
| 2007 | →  Charlton Athletic (laina) | 12 | (1) |
| 2007–2009 |  Charlton Athletic | 55 | (8) |
| 2009–2010 |  Celtic | 16 | (1) |
| 2010– |  Guangzhou Evergrande | 72 | (12) |
Maajoukkue
| 2002– |  Kiina | 68 | (13) |
 Seurajoukkueuran tilastot kattavat vain kansalliset sarjat, päivitetty 4. heinäkuuta 2013.  Maajoukkueuran tilastot päivitetty 4. heinäkuuta 2013.
Zheng Zhi (kiin. 郑智, s. 20. elokuuta 1980 Shenyang, Liaoning) on kiinalainen jalkapalloilija, joka edustaa kiinalaista Guangzhou Evergrandea. Hän aloitti uransa puolustajana, mutta siirtyi keskikenttäpelaajaksi. Siirto Shandong Lunengiin edisti Zhengin uraa ja hänestä tuli myöhemmin Kiinan maajoukkueen kapteeni, mikä johti siirtoihin Charlton Athleticiin ja Celticiin.
Seuraura > Kiina

Vuonna 1999 Zhengin seura Liaoning Chuangye oli kriisissä ja siltä estettiin kaikki pelaajasiirrot ja seuran toiminnat. Oltuaan vuoden pelaamatta ammattilaisjalkapalloa hän siirtyi Shenzhen Jianlibaoon, jossa hän pelasi pelintekijänä.
Seuraura > Charlton Athletic

29. joulukuuta 2006 Zheng siirtyi loppukauden ja option kattavalla sopimuksella englantilaiseen Charlton Athleticiin. Hän oli uuden valmentajan Alan Pardewin ensimmäinen virallinen hankinta seurassa. Zheng oli tätä ennen ollut seuran testattavana vanhan valmentajan Les Reedin alaisuudessa. Hän debytoi Englannin valioliigassa Manchester Unitedia vastaan Old Traffordilla, kun hän korvasi loukkaantuneen Amdy Fayen. Zheng teki ensimmäisen maalinsa seuralle 18. maaliskuuta 2007 Newcastle Unitedia vastaan.
Zheng palasi vanhaan seuraansa Shandong Lunengiin kauden 2006–2007 päätyttyä. Hän kuitenkin palasi Charltoniin elokuussa 2007 pysyvällä sopimuksella. Kahden vuoden sopimus oli arvoltaan kaksi miljoonaa puntaa. Maaliskuussa 2008 jalkapallolehti FourFourTwo äänesti hänet viidenneksi parhaaksi pelaajaksi Football Leaguessa. Zheng teki Mestaruussarjassa kaudella seitsemän maalia. Hänen lopullinen teränsä oli kateissa kauden toisella puoliskolla Kiinan maajoukkuekutsujen vuoksi. Kesällä 2008 Zheng yhdistettiin siirtohuhuissa vahvasti West Bromwich Albioniin. 8. heinäkuuta 2009 Zheng jätti Charltonin, kun seura putosi Ykkösliigaan.
Seuraura > Celtic

1. syyskuuta 2009 Zhengista tuli toinen kiinalaispelaaja Du Wein ohella, joka on pelannut Celticissä, kun hän teki seuran kanssa kaksivuotisen sopimuksen. Valmentaja Tony Mowbray paljasti olleensa kauan kiinnostunut pelaajasta ja iloinen hankinnasta. Zheng ei ollut pelikypyinen Eurooppa-liigassa, koska hänen siirtonsa ei tullut ajoissa.
Hän debytoi seurassa 4. lokakuuta 2009 derbyssä Rangersia vastaan. Hän hankki ottelussa joukkueelleen voiton tuoneen rangaistuspotkun. Hän teki ensimmäisen maalinsa seuralle Skotlannin valioliigassa 8. toukokuuta 2010 Heart of Midlothiania vastaan. 1. heinäkuuta Celtic purki Zhengin sopimuksen.
Seuraura > Paluu Kiinaan

28. kesäkuuta 2010 Zheng palasi Kiinaan ja siirtyi ilmaisella siirrolla Guangzhou Evergrandeen. Hän teki seurassa kaudella 2010 viisi maalia 11 ottelussa. Zhengistä tehtiin seuran kapteeni kaudeksi 2011 Li Zhihain jätettyä seuran.
Saavutukset

Shenzhen Jianlibao
Kiinan Superliiga: 2004
Shandong Luneng
Kiinan Superliiga: 2006
FA Cup: 2006
Guangzhou Evergrande
A-liiga: 2010
Kiina
Itä-Aasian maailmanmestaruus: 2005
Henkilökohtaiset
Kiinan Superliigan paras pelaaja: 2002, 2006
Aasian-maailmanmestaruuskilpailujen tähdistökentällisessä2004
William Garwood

| William Garwood |
| --- | --- |
 William Garwood
Henkilötiedot
Syntynyt: 28. huhtikuuta 1884 Springfield (Missouri),  Yhdysvallat
Kuollut: 28. joulukuuta 1950 Los Angeles,  Yhdysvallat
Ammatti:  Näyttelijä, ohjaaja
Muut tiedot
Aktiivisena:  1909–1919
William Garwood (28. huhtikuuta 1884 – 28. joulukuuta 1950) oli yhdysvaltalainen näyttelijä ja elokuvaohjaaja. Hän syntyi Springfieldissä, Missourissa.
Vaikka Garwoodilla oli myös muita lahjoja (varsinkin urheilussa), hän päätti aloittaa uran teatterissa. 1910-luvulla hän oli kuuluisa mykkäelokuvien näyttelijä, ja vuosikymmenen jälkimmäisellä puoliskolla hän ohjasi useita elokuvia itsekin.
Viimeiseksi työksi jäi Proxy Husband (1919). Garwood sekä ohjasi sen että esiintyi sen pääroolissa Violet Mersereaun kanssa. Hän kuoli Los Angelesissa, Kaliforniassa 66-vuotiaana oltuaan jo pitkään poissa elokuvien parista.
Varhainen elämä

William Davis Garwood, Jr. syntyi Springfieldissä, Missourissa. Hän kävi Springfieldissä julkista koulua ennen siirtymistään New Mexicoon 15-vuotiaana. Hän palasi takisin Springfieldiin opiskellakseen Duryn yliopistoon, jossa hänelle myönnettiin palkintoja hänen kyvyistään lukemisessa ja kirjallisuudessa. Druryssä Garwood pelasi jalkapallojoukkueessa.[lähde? ]
Ura > Ensimmäiset vuodet

Garwood aloitti näyttelijäuransa vuonna 1903 Denverin Elitchin puutarhan Lakeside-teatterissa. Hän muutti New Yorkiin vuonna 1905, jossa hän työskenteli Virginia Harnedin kanssa, minkä jälkeen hän liittyi Frohmanin johtoon Mizpahin alkuperäisessä tuotannossa. Myöhemmin hän oli Kyrle Bellewin kanssa Brigadier Girardissa ja S. Miller Kentin kanssa Rafflesissä.
Ura > Elokuvat ja ohjaaminen

Marraskuussa 1909 Garwood liittyi Thanhouser Companyyn New Yorkin New Rochellessa. Ensiesiintymisensä hän teki vuonna 1910 Thanhouserin julkaisemassa elokuvassa.[lähde? ]
30. huhtikuuta 1913 studion osti Majestic Motion Picture Company, johon myös Garwood kiinnittäytyi. Hän esiintyi yhtiön elokuvissa maaliskuuhun 1914 asti, jolloin Garwood jätti studion ja allekirjoitti sopimuksen American Studiosin kanssa.[lähde? ]
Garwood jätti American Studiosin kahdeksan kuukauden kuluttua ja allekirjoitti kaksivuotisen sopimuksen Universal Studiosin kanssa. Jo vuonna 1915 hän esiintyi Universalin julkasemassa elokuvassa On Dangerous Ground, joka nostatti hänet suuren yleisön suosioon. Hän esiintyi tuohon aikaan yksinomaan suositun näyttelijän Violet Mersereaunin kanssa. Seuraavien neljän vuoden ajan hän oli mukana useissa elokuvissa sekä näytelmissä että ohjaajana.[lähde? ]
Yksityiselämä

Garwood oli elinikäinen poikamies eikä hänellä ollut lapsia.
Yksityiselämä > Mielenkiinnonkohteet ja harrastukset

Garwood omisti useita kiinteistöjä, kuten suuren karjatilan lähellä Los Angelesin merenrantaa. Hän osti myös maatilan Santa Barbarasta.milloin? Vuonna 1914 hän osti kuuden huoneen bungalowin Kalifornian Whittieristä.[lähde? ]
Kiinteistöjen ja puutarhanhoitopalvelujen lisäksi Garwood oli kiinnostunut geologiasta pienestä asti ja hän vietti useita viikonloppuja mineraalien esittelyyn. Hän oli myös innokas moottoriurheilija.[lähde? ]
Kuolema

William Garwood kuoli 66-vuotiaana 18. joulukuuta 1950 Los Angelesissa alkoholismista johtuvan maksakirroosin takia.
Aiheesta muualla

William Garwood Internet Movie Databasessa. (englanniksi)
Year of the Black Rainbow

| Year of the Black Rainbow Coheed and Cambria |
| --- | --- | --- |

Studioalbumin tiedot
 Äänitetty : kesä–heinäkuu & marras–joulukuu 2009
 Julkaistu: 13. huhtikuuta 2010
 Tuottaja(t): Atticus Ross, Joe Barresi
 Tyylilaji: progressiivinen rock, new prog, alternative rock
 Kesto: 53.56
 Levy-yhtiö: Columbia, Roadrunner
Coheed and Cambrian muut julkaisut
| Good Apollo, I'm Burning Star IV, Volume Two: No World for Tomorrow 2007 | Year of the Black Rainbow 2010 | The Afterman: Ascension 2012 |
Year of the Black Rainbow on yhdysvaltalaisen rock-yhtye Coheed and Cambrian viides studioalbumi. Se julkaistiin 13. huhtikuuta 2010.
Historia

Yhtye aloitti albumin äänitykset kesällä 2009 ja viimeisteli sitä marraskuussa 2009. Claudio Sanchez kertoi, että albumi tulee olemaan todella melodinen.
2. helmikuuta 2010 yhtye ilmoitti, että albumin julkaisupäivä on 13. huhtikuuta 2010. Albumin julkaisee Columbia Records sekä normaalina että deluxe-versiona, joka sisältää 352-sivuisen Year of the Black Rainbow -novellin, jonka on kirjoittanut yhtyeen laulaja Claudio Sanchez ja New York Timesin Peter David. Euroopassa albumin julkaisee Roadrunner Records.
Albumin ovat tuottaneet Atticus Ross (Nine Inch Nails, Jane's Addiction) ja Joe Barresi (Queens of the Stone Age, Tool). Uusi albumi on rumpali Chris Pennien studiodebyytti yhtyeessä, joka on soittanut yhdessä Sanchezin, kitaristi Travis Steverin ja basisti Michael Toddin kanssa vuodesta 2007.
Ensimmäinen kappale joka albumilta julkaistiin on "The Broken", joka esitettiin 9. helmikuuta 2010. 10. maaliskuuta 2010 musiikkivideo kappaleesta "The Broken" julkaistiin MySpacessa.
Ensimmäinen virallinen single albumilta on "Here We Are Juggernaut", joka lisättiin yhtyeen MySpace-sivustolle 4. maaliskuuta 2010 ja myyntiin single tuli 9. maaliskuuta 2010.
Kappaleet

One – 1.54
The Broken – 3.03
Guns of Summer – 4.47
Here We Are Juggernaut – 3.44
Far – 4.53
This Shattered Symphony – 4.25
World of Lines – 3.17
Made Out of Nothing (All That I Am) – 4.39
Pearl of the Stars – 5.04
In The Flame of Error – 5.27
When Skeletons Live – 4.17
The Black Rainbow – 7.32
Arviot

Allmusic:
Rolling Stone:
Soundi:
Sputnikmusic:
Aiheesta muualla

Year of the Black Rainbow discogs.com -sivustolla
Viron kristillisdemokraattinen liitto

| Viron kristillisdemokraattinen liitto Eesti Kristlik-Demokraatlik Liit |
| --- | --- |
Perustettu:  heinäkuu 1989
Lopetti:  21. marraskuuta 1992
Johto:   Ilmar Hallaste 
Ideologia:  kristillisdemokratia
Infobox OKVirheellinen NIMI-arvo: 
Viron kristillisdemokraattinen liitto (vir. Eesti Kristlik-Demokraatlik Liit, lyhenne EKDL) on virolainen entinen poliittinen puolue, joka toimi vuosina 1989–1992. EKDL oli kristillisdemokratiaa edistävä puolue. Puolueen tunnetuimmat jäsenet olivat Mart Laar, Trivimi Velliste ja puolueen puheenjohtaja Illar Hallaste.
Joulukuussa 1988 perustettiin Viron kristillinen liitto, joka vuotta myöhemmin kasvoi poliittiseksi puolueeksi Viron kristillisdemokraattinen liitto. EKDL:ään liittyi useita Viron muinaismuistoyhdistyksen hahmoja, kuten korkeimman neuvoston valtuuskunnan puheenjohtaja Mart Laar ja Viron komitean ulkoasiainosaston puheenjohtaja Trivimi Velliste. Puolueella oli 1990-luvun puolessavälissä noin 50–100 jäsentä. EKDL osallistui ensimmäisen miehityksen jälkeisen Riigikogun vaaleihin vuonna 1992 vaaliliitossa Isamaa (josta myöhemmin tuli Kansallinen kokoomuspuolue Isamaa). EKDE:n jäsenistä valittiin Riigikoguun kolme jäsentä eli Illar Hallaste, Mart Laar ja Trivimi Velliste.
Syksyllä 1992 Viron kristillisdemokraattinen liitto sulautui Viron kristillisdemokraattisen puolueen, Viron konservatiivisen kansanpuolueen ja tasavaltalaispuolueen kanssa yhdeksi puolueeksi, jolloin muodostui Kansallinen kokoomuspuolue Isänmaa.
Štip

| Štip Штип |
| --- | --- |
 Kaupunkia
 lippu:  vaakuna
 Štip
 Koordinaatit: 41°44′15″N, 22°11′36″E 
Valtio:   Pohjois-Makedonia
Korkeus:  340 m
Väkiluku (2018):  44 540
Aikavyöhyke:  UTC+1
 – Kesäaika:  UTC+2
 
 www.stip.gov.mk 
Infobox OKVirheellinen NIMI-arvo: 
Štip (mak. Штип) on kaupunki Pohjois-Makedoniassa. Kaupungissa oli vuoden 2018 väestönlaskennan mukaan 44 540 asukasta. Kaupunki sijaitsee Bregalnicajoen varrella noin 340 metrin korkeudella merenpinnasta.
Kaupungissa on 1300-luvulla perustetun luostarin ja linnan rauniot.
Kaupungin vanhin osa, Novo Selo, on kuuluisa monien vallankumouksellisten ja kuuluisuuksien synnyinpaikkana. Sieltä ovat kotoisin ortodoksikirkon entinen johtaja Mihail, vastarintaliikkeen (VMRO) johtaja sotien välillä Ivan Mihailov ja maan ensimmäinen itsenäisyyden aikainen presidentti Kiro Gligorov.[lähde? ]
Aiheesta muualla

Kuvia tai muita tiedostoja aiheesta Štip Wikimedia Commonsissa
Pohjois-Makedonian kaupungit
Berovo
Bitola
Bogdanci
Debar
Delčevo
Demir Kapija
Demir Hisar
Gevgelija
Gostivar
Kavadarci
Kičevo
Kočani
Kratovo
Kriva Palanka
Kruševo
Kumanovo
Makedonski Brod
Makedonska Kamenica
Negotino
Ohrid
Pehčevo
Prilep
Probištip
Radoviš
Resen
Štip
Skopje
Struga
Strumica
Sveti Nikole
Tetovo
Valandovo
Veles
Vinica
Zletovo
Štramberk

| Štramberk |
| --- | --- |
 Štramberkin kaupunki on syntynyt linnan juurelle, josta on jäljellä vain vartiotorni, Trúba.
 lippu:  vaakuna
 Štramberk
 Koordinaatit: 49°35′31″N, 18°07′03″E 
Valtio:  Tšekki
Lääni:  Määri-Sleesia
Piirikunta:  Nový Jičín
Perustettu:  1359
Hallinto:  
 – Pormestari:  Věra Michnová
Pinta-ala:  
 – Kokonaispinta-ala:  9.33 km²
Korkeus:  415 m
Väkiluku (2009):  3 358
Aikavyöhyke:  UTC+1
 – Kesäaika:  UTC+2
 
 http://www.stramberk.cz/ 
Infobox OKVirheellinen NIMI-arvo: 
Štramberk (saks. Stramberg) on itäisessä Tšekissä Määrin-Sleesian läänissä sijaitseva kaupunki. Määrin markiisi ja Luxemburgin kreivi Johannes Sokea korotti Štramberkin linnan liepeille syntyneen kylän kaupungin asemaan joulukuussa 1359. Kaupungissa on 3 358 asukasta (vuonna 2009).
Aiheesta muualla

Kuvia tai muita tiedostoja aiheesta Štramberk Wikimedia Commonsissa
Kaupungin kotisivut
Viron kristillisdemokraattinen puolue (1988)

| Viron kristillisdemokraattinen puolue Eesti Kristlik-Demokraatlik Erakond |
| --- | --- |
Perustettu:  23. heinäkuuta 1988
Lopetti:  21. marraskuuta 1992
Johto:   Aivar Kala 
Ideologia:  kristillisdemokratia
Infobox OKVirheellinen NIMI-arvo: 
Viron kristillisdemokraattinen puolue (vir. Eesti Kristlik-Demokraatlik Erakond, lyhenne EKDE) oli virolainen poliittinen puolue vuosina 1988-1992 Laulavan vallankumouksen ja uuden itsenäisyyden alkuvaiheessa.
Viron kristillisdemokraattinen puolue perustettiin 23. heinäkuuta 1988 Kalvissa, Lääne-Virumaalla. Seuraavana päivänä, 24. heinäkuuta, puolueen säännöt hyväksyttiin. EKDE:n puheenjohtajana toimi koko sen olemassaolon ajan 1988–1992 Aivar Kala, jonka talossa puolueen perustamiskokous järjestettiin.
Puolueen ytimen muodosti sen perustamishetkellä toukokuussa 1988 politiikasta kiinnostuneiden nuorten yhdistys Uusi Viro, johon kuuluivat Taivo-Ahti Adamson, Jaanus Betlem, Toivo Jürgenson, Aivar Kala, Aivar Kunman ja Andrus Villem. EKDE:n perustamisen jälkeen yhdistys organisoitiin uudeksi virolaiseksi perinnönsuojelukerhoksi Tare, jonka puheenjohtajana toimi Toivo Jürgenson. Kerho käynnisti esimerkiksi Virossa painettujen lastenkirjojen keräämisen ja lähettämisen ulkomaille.
Vähemmän julkisuuden ja vaatimattoman toiminnan vuoksi EKDE:n perustaminen ei saanut yhtä paljon huomiota kuin ERSP:n perustaminen saman vuoden elokuussa. Jaanus Betlem esitteli puolueen suurelle yleisölle 9. maaliskuuta 1989 pitämässään puheessa maaliskuun pommitusten mielenosoituksissa Tallinnassa.
Vuonna 1990 EKDE:ssä oli 200 jäsentä. EKDE osallistui ensimmäisen miehityksen jälkeisen Riigikogun vaaleihin vuonna 1992 vaaliliitossa Isamaa (josta myöhemmin tuli Kansallinen kokoomuspuolue Isamaa). EKDE:n jäsenistä valittiin Riigikoguun viisi jäsentä eli Jaanus Betlem, Kalle Jürgenson, Toivo Jürgenson, Aivar Kala ja Andrus Villem.
Syksyllä 1992 Viron kristillisdemokraattinen puolue sulautui Viron kristillisdemokraattisen liiton, Viron konservatiivisen kansanpuolueen ja tasavaltalaispuolueen kanssa yhdeksi puolueeksi, jolloin muodostui Kansallinen kokoomuspuolue Isänmaa.
Vuonna 1995 Kansallinen kokoomuspuolue Isänmaa ja ERSP sulautuivat Isänmaaliitto-puolueeksi.
Yleisluistelun maailmanmestaruuskilpailut

Yleisluistelun maailmanmestaruuskilpailut on vanhin kansainvälinen pikaluistelun kilpailu. Yleisluistelussa neljän matkan (miehillä 500, 1 500, 5 000 ja 10 000 metrin, naisilla 500, 1 500, 3 000 ja 5 000 metrin) yhteispisteet ratkaisevat lopputulokset.
Vuosina 1889–1892 kilpailut olivat epävirallisia, ja vuodesta 1893 lähtien kilpailut on järjestänyt Kansainvälinen luisteluliitto (ISU). Vuosina 1915–1921 eikä 1940–1946 ei kilpailuja järjestetty maailmansotien takia. Tuolloin ainoastaan miehet kilpailivat maailmanmestaruuksista. Naisten maailmanmestaruuksista on kilpailtu vuodesta 1933 lähtien. Vuodesta 1996 lähtien naisten ja miesten kilpailut on käyty samalla paikkakunnalla. 1961 Göteborgin Ullevilla miehet kilpailivat ensimmäistä kertaa 400 metriä pitkällä tekojääradalla.
Miesten kilpailut > Kilpailumatkat

Ensimmäisissä MM-kisoissa vuonna 1889 luisteltiin puolen mailin (805 m), mailin (1 609 m) ja kahden mailin (3 219 m) matkat. Vuosina 1890–1892 kilpailtiin neljällä matkalla: puoli mailia, maili, kaksi mailia ja viisi mailia (8 047 m). Kilpailujen alkuvuosina tuli mestariksi päästäkseen voittaa kolme matkaa, eikä kakkos- ja kolmossijoja laskettu. Tämän vuoksi useina vuosina jäi mestari ratkaisematta. Ensimmäiset viralliset kilpailut järjestettiin vuonna 1893, jolloin otettiin käyttöön vielä nykyisinkin käytössä oleva järjestelmä. Kilpailumatkat ovat 500, 1 500, 5 000 ja 10 000 metriä, ja kunkin matkan 500 metrin keskiajat lasketaan yhteen. Kilpailut käydään kahdessa tai kolmessa päivässä ja matkat luistellaan järjestyksessä lyhimmästä pisimpään.
Naisten kilpailut > Kilpailumatkat

Vuosina 1933–1935 kilpailtiin 500, 1 000 ja 1 500 metrin matkoilla. Vuosina 1936–1955 luisteltiin neljä matkaa: 500, 1 000, 3 000 ja 5 000 metriä. Vuosina 1956–1982 luisteltiin 500, 1 000, 1 500 ja 3 000 metrin matkoilla. 1983 otettiin käyttöön nykyisinkin käytössä olevat neljä matkaa: 500, 1 500, 3 000 ja 5 000 metriä. Voittaja on ratkaistu alusta asti kunkin matkan 500 metrin keskiaikojen yhteisajan perusteella.
Aiheesta muualla

Wikimedia Commonsissa on kuvia tai muita tiedostoja aiheesta .
YLEn elävä arkisto: Miesten MM-kisat 1961
Yeah Yeah Yeahs

| Yeah Yeah Yeahs |
| --- | --- |
 Yeah Yeah Yeahs vuonna 2002. Vasemmalta oikealle: Brian Chase, Karen O ja Nick Zinner.
Tiedot
Toiminnassa:  2000–
Tyylilaji:  indie rock, dance-punk, art punk
Kotipaikka:  New York, New York, Yhdysvallat
Laulukieli:  englanti
Jäsenet:  Karen O, laulu   Nick Zinner, kitara   Brian Chase, rummut  
Levy-yhtiö:  Interscope Records   Fiction Records   Modular Recordings   Polydor Records  
Aiheesta muualla
www.yeahyeahyeahs.com
Infobox OKNimi-testi OK: 
Yeah Yeah Yeahs on yhdysvaltalainen yhtye, joka perustettiin vuonna 2000. Yhtye on ollut ehdolla Grammy-palkinnon saajaksi. Yhtyeen laulaja on Karen O, rumpali Brian Chase ja kitaristi Nick Zinner.
Diskografia > Albumit

Fever to Tell (2003)
Show Your Bones (2006)
It's Blitz! (2009)
Mosquito (2013)
Cool It Down (2022)